Blaze7451/Wiki-th-20250601 huggingface dataset:
ภาษาเฉพาะวงการ

ภาษาเฉพาะวงการ (jargon) เป็นคำเรียกการใช้ภาษาหรือคำศัพท์สำหรับเฉพาะกลุ่มหรือเฉพาะอาชีพ ซึ่งมีลักษณะของศัพท์สแลงหรือภาษาพูด ภาษาเฉพาะอาชีพมักใช้ในการพูดสำหรับเข้าใจกันเฉพาะกลุ่มเพื่อไม่ต้องใช้ภาษาหรือคำที่ยืดยาว ซึ่งมักจะทำให้ผู้ใช้ภายนอกไม่เข้าใจ

**ลักษณะที่มีใช้**
 การแพทย์: คำศัพท์ที่ใช้ในการสนทนาระหว่างแพทย์และพยาบาล โดยส่วนใหญ่จะเป็นคำศัพท์ในชื่อของขั้นตอนวิธีการตรวจโรค ชื่อยา ชื่อส่วนประกอบหรืออวัยวะภายในร่างกาย- กีฬา: ภาษาที่ใช้โดยผู้สื่อข่าวกีฬา และผู้ชมกีฬา เช่นคำว่า ล้ำหน้า หรือ ทัชดาวน์ ที่เฉพาะคนสนใจในด้านกีฬานั้นที่เข้าใจ- สายงานอาชีพ: ศัพท์ที่ใช้เฉพาะทางในแต่ละอาชีพ ซึ่งบุคคลที่ไม่ได้ทำงานในสายนั้นจะไม่สามารถสื่อสารหรือเข้าใจความหมายของคำ- คอมพิวเตอร์: ศัพท์เทคนิคที่ใช้ในคอมพิวเตอร์ เช่น คลาส หรือ คุกกี้- สมาคม: ศัพท์ที่ใช้กลุ่มที่มีความชอบหรือนิยมคลั่งไคล้อะไรที่เหมือนกัน เช่น กลุ่มผู้ชื่นชอบวัฒนธรรมญี่ปุ่น จะปรากฏคำทับศัพท์ที่มาจากภาษาญี่ปุ่น ซึนเดเระ หมายถึง เย็นชาแต่ภายหลังอ่อนหวาน  กลุ่มผู้ที่ชื่นชอบคลั่งไคล้ในการ์ตูนญี่ปุ่นจะต่างๆที่มาจากคำพื้นฐานที่มีอยู่แล้ว เช่น ตุรกี หมายถึง แหล่งรวมอนิเมะโหลดตรง เป็นต้น

**อ้างอิง**
 http://encarta.msn.com/dictionary_/jargon.html date=2008-03-28 
หมวดหมู่:คำศัพท์
หมวดหมู่:วิธภาษาและวัจนลีลา
หมวดหมู่:โรงพยาบาลในจังหวัดอุตรดิตถ์

อุตรดิตถ์
หมวดหมู่:องค์การในจังหวัดอุตรดิตถ์
หมวดหมู่:โครงสร้างพื้นฐานในจังหวัดอุตรดิตถ์
หมวดหมู่:โรงพยาบาลในจังหวัดพิจิตร

พิจิตร
หมวดหมู่:โครงสร้างพื้นฐานในจังหวัดพิจิตร
หมวดหมู่:องค์การในจังหวัดพิจิตร
ภาคแคนเทอร์เบอรี

สังฆเขตแคนเตอร์บรี (สีเหลือง) และ สังฆเขตยอร์ค (สีชมพู)
ภาคแคนเทอร์เบอรี (Province of Canterbury) เป็นหนึ่งในสองภาคคริสตจักรในคริสตจักรแห่งอังกฤษ (อีกแห่งหนึ่งคือ ภาคยอร์ค) ภาคแคนเทอร์เบอรีประกอบด้วย 30 เขตมิสซัง เนื้อที่ของเขตตั้งอยู่สองในสามของทางตอนใต้ของเกาะอังกฤษรวมทั้งหมู่เกาะแชนนาล คริสตจักรบางคริสตจักรในเวลส์และบนแผ่นดินใหญ่ยุโรป  ก่อนที่คริสตจักรแห่งเวลส์จะถูกยุบเลิกในปี ค.ศ. 1920 เวลส์ก็อยู่ภายใต้การปกครองของภาคแคนเทอร์เบอรี  และระหว่างปี  ค.ศ. 787 และ ค.ศ. 803 ภาคแคนเทอร์เบอรีแบ่งออกไปเป็นภาคคริสตจักรที่สามคือภาคลิทชฟิลด์ 
ประมุขของภาคแคนเทอร์เบอรีคืออาร์ชบิชอปแห่งแคนเทอร์เบอรี และมีมหาวิหารแคนเตอร์บรีเป็นอาสนวิหารประจำคริสตจักร
ขเขตการปกครอง
ภาคยอร์ก

ไฟล์:Dioceses of the CofE.png|thumb|250px|ภาคยอร์ก (สีชมพู) และภาคแคนเทอร์เบอรี (สีเหลือง)
ภาคยอร์ก (Province of York) เป็นหนึ่งในสองภาคคริสตจักรในคริสตจักรแห่งอังกฤษ ตั้งอยู่ระหว่างภาคแคนเทอร์เบอรีและสกอตแลนด์ ภาคคริสตจักรนี้ประกอบด้วย 14 มุขมณฑลและเกาะแมน ในอดีตสกอตแลนด์ก็เป็นส่วนหนึ่งของภาคยอร์ก
ประมุขของภาคยอร์กคืออาร์ชบิชอปแห่งยอร์กซึ่งเป็นตำแหน่งสูงสุดในคริสตจักรแห่งอังกฤษรองจากอาร์ชบิชอปแห่งแคนเทอร์เบอรี มีมหาวิหารยอร์กเป็นมหาวิหารประจำภาค
หมวดหมู่:คริสตจักรแห่งอังกฤษ
โคลัมเบียเรเคิดส์

โคลัมเบียเรเคิดส์ (Columbia Records) เป็นค่ายเพลงอเมริกัน ภายใต้โซนี่มิวสิกเอ็นเตอร์เทนเมนต์ ก่อตั้งขึ้นเมื่อวันที่ 15 มกราคม พ.ศ. 2432 โดยพัฒนามาจาก บริษัทกราโฟโฟนอเมริกัน ซึ่งเป็นบริษัทสืบทอดจาก โวลตากราโฟโฟน โดยโคลัมเบียเรเคิดส์เป็นเครื่องหมายการค้าในการบันทึกเสียง (ค่ายเพลง) ที่เก่าแก่ที่สุดที่ยังเหลืออยู่ในปัจจุบัน และเป็นค่ายเพลงขนาดใหญ่เป็นอันดับสองของสหรัฐอเมริกา
ศิลปินที่เคยมีผลงานกับโคลัมเบียเรเคิดส์ ได้แก่ เอซี/ดีซี, อะเดล, แอโรสมิธ, หลุยส์ อาร์มสตรอง, เคาท์ เบซี, โทนี เบนเนต, เลนนาร์ด เบิร์นสไตน์, บียอนเซ่ โนวส์, มารายห์ แครี, จอห์นนี แคช, โรสแมรี คลูนีย์, ลีโอนาร์ด โคเฮน, เอลวิส คอสเทลโล, ไมลส์ เดวิส, นีล ไดอะมอนด์, เซลีน ดิออน, บ็อบ ดิลลัน, เอิร์ธ, วินด์แอนด์ไฟร์, ดุค เอลลิงตัน, บิลลี ฮอลิเดย์, วลาดิมีร์ โฮโรวิตซ์, บิลลี โจเอล, รอเบิร์ต จอห์นสัน, แจนิส จอปลิน, โยโย มา, จอร์จ ไมเคิล, ทีโลเนียส มังค์, วิลลี เนลสัน, นิวยอร์กฟิลฮาร์มอนิก, พิงก์ฟลอยด์, แฟรงก์ ซินาตรา, ไซมอนแอนด์การ์ฟังเกล, บรูซ สปริงส์ทีน, บาร์บรา สไตรแซนด์, เจมส์ เทย์เลอร์, แอนดี วิลเลียมส์, บิล วิเทอส์ เป็นต้น

**อ้างอิง**
หมวดหมู่:ค่ายเพลงอเมริกัน
หมวดหมู่:บริษัทอเมริกันที่ก่อตั้งในปี พ.ศ. 2432
หมวดหมู่:บริษัทค่ายเพลงที่ก่อตั้งในปี พ.ศ. 2432
ลู่ ถิงเวย์

ลู่ ถิงเวย (陸廷威; Lu Tingwei; เกิด 5 ตุลาคม พ.ศ. 2526) เป็นนักแสดงชาวไต้หวัน มีชื่อเสียงจากการแสดงซีรีส์แนวดราม่าเรื่องแรกรับบทเป็น จี้ว์เค่อเฉียง ในเรื่อง บั้มออฟเลิฟ (2006) ของสถานีโทรทัศน์จีทีวี, ฮอร์โมนส์ (2008) และ เวนอะวูล์ฟฟอลส์อินเลิฟวิทอะชีพ (2012) โดยในปี พ.ศ. 2551 ได้แสดงในภาพยนตร์ไทยเรื่อง ปิดเทอมใหญ่ หัวใจว้าวุ่น รับบท ตี่ตี๋

**ประวัติ**
ลู่ ถิงเวย เกิด 5 ตุลาคม พ.ศ. 2526 ที่กรุงไทเป ไต้หวัน จบการศึกษาจากมหาวิทยาลัยเทคโนโลยีชิงหยุน คณะบริหารธุรกิจระหว่างประเทศ

**ผลงานการแสดง**

**ละคร**

**ภาพยนตร์**


**มิวสิกวิดีโอ**

**อ้างอิง**
หมวดหมู่:นักแสดงไต้หวัน
หมวดหมู่:บุคคลจากไทเป
ถนนสยาม

ถนนสยาม (Rue de Siam) เดิมชื่อ ถนน Saint-Pierre (ถนนนักบุญเปโตร) เป็น ถนนที่ได้รับการเปลี่ยนชื่อเป็นอนุสรณ์เนื่องในโอกาสที่สมเด็จพระนารายณ์มหาราชทรงส่งคณะทูต (นำโดยเจ้าพระยาโกษาธิบดี (ปาน)) ไปเจริญสัมพันธไมตรีกับพระเจ้าหลุยส์ที่ 14 แห่งฝรั่งเศส ณ พระราชวังแวร์ซาย โดยมีกำหนดการเข้าเฝ้าเมื่อวันที่ 29 มิถุนายน พ.ศ. 2229 
คณะราชทูตสยามเดินทางมาโดยทางเรือ มาขึ้นบกที่ท่าเรือเมืองแบร็สต์นี้เมื่อวันที่ 18 มิถุนายน พ.ศ. 2229  ถือเป็นจุดแรกที่เข้าสู่ประเทศฝรั่งเศส และเดินทางผ่านถนนสายดังกล่าว  ต่อมา ชาวเมืองจึงได้เปลี่ยนชื่อถนนเป็นถนนสยาม เพื่อระลึกถึงการเดินทางของคณะราชทูตครั้งนี้ โดยเริ่มใช้ชื่อดังกล่าวอย่างเป็นทางการ เมื่อวันที่ 15 กรกฎาคม พ.ศ. 2354
ถนนตั้งอยู่ที่เมืองแบร็สต์ แคว้นเบรอตาญ ประเทศฝรั่งเศส นับเป็นถนนสายหลักของเมือง ในปัจจุบันสองข้างทางถนนยังเต็มไปด้วยป้ายชื่อ มีทัศนยภาพที่สวยงาม มีน้ำพุต่างระดับรวมถึงเกาะกลางถนน และเป็นเส้นทางไปสู่ศาลาว่าการเมือง
ถนนสยามนับได้ว่าเป็นถนนประวัติศาสตร์ในความสัมพันธ์ไทย-ฝรั่งเศส และถือว่าเป็นคู่กับถนนแบร็สต์ (ถนนเจริญกรุงซอย 36 หรือ ซอยโรงภาษี) ในกรุงเทพมหานคร ซึ่งสถานเอกอัครราชทูตฝรั่งเศสประจำประเทศไทยได้เสนอให้เพิ่มชื่อถนนแบร็สต์อีกชื่อหนึ่ง เนื่องจากสถานเอกอัครราชทูตฝรั่งเศสและทำเนียบเอกอัครราชทูตฝรั่งเศสในกรุงเทพฯ ตั้งอยู่บนถนนสายนี้ มีพิธีเพิ่มชื่อถนนเมื่อวันที่ 15 กุมภาพนธ์ พ.ศ. 2556 โดยเอกอัครราชทูตฝรั่งเศสประจำประเทศไทย นายกเทศมนตรีเมืองแบร็สต์ และผู้แทนรัฐบาลไทยทั้งจากกระทรวงวัฒนธรรมและผู้บริหารกรุงเทพมหานคร เข้าร่วม

**รูปภาพ**

**ดูเพิ่ม**
 ถนนแบร็สต์ (ซอยเจริญกรุง 36)- ความสัมพันธ์ฝรั่งเศส–ไทย

**อ้างอิง**


**แหล่งข้อมูลอื่น**
  ถนนสยาม ในปี พ.ศ. 2443 -  มองภาพ ถนนสยาม 360° date=2007-10-23  - ฉลองซอยเจริญกรุง 36 เปลี่ยน ′ชื่อใหม่′ แล้ว กระชับความสัมพันธ์ไทย-ฝรั่งเศส นสพ. มติชน 15 ก.พ. 2556  
สยาม
หมวดหมู่:แบร็สต์ (ประเทศฝรั่งเศส)
หมวดหมู่:ความสัมพันธ์ไทย–ฝรั่งเศส
หมวดหมู่:สิ่งก่อสร้างในจังหวัดฟีนิสแตร์
วัดเทพธิดารามวรวิหาร

วัดเทพธิดารามวรวิหาร เป็นพระอารามหลวงชั้นตรี  ตั้งอยู่ที่ริมถนนมหาไชย ใกล้วัดราชนัดดารามวรวิหาร วัดเทพธิดารามวรวิหาร เดิมชื่อ วัดบ้านพระยาไกรสวนหลวง  สันนิษฐานว่า เรียกตามบริเวณที่สร้าง ที่เป็นสวนไร่นา และคงเป็นที่ของพระยาไกรเพชรรัตนสงคราม เจ้านายหรือขุนนาง
วัดเทพธิดารามวรวิหารเป็นวัดที่พระบาทสมเด็จพระนั่งเกล้าเจ้าอยู่หัวได้โปรดฯ ให้สร้างเพื่อเฉลิมพระเกียรติพระราชทานแก่พระเจ้าบรมวงศ์เธอ กรมหมื่นอัปสรสุดาเทพ พระราชธิดาองค์ใหญ่ใน รัชกาลที่ 3 สร้างเมื่อปี พ.ศ. 2379 เสร็จในปี พ.ศ. 2382 
สิ่งสำคัญในวัดนี้คือ พระปรางค์ทิศทั้งสี่ เป็นฝีมือช่างในสมัยรัชกาลที่ 3 บุษบกที่รองรับพระประธาน ภายในโบสถ์ ที่ประดิษฐ์อย่างสวยงามและที่ผนังพระอุโบสถมีภาพเขียนเป็นรูปพุ่มข้าวบิณฑ์ แบบอย่างในรัชกาลที่ 3 
วัดนี้เคยเป็นที่พำนักของสุนทรภู่กวีเอกแห่ง กรุงรัตนโกสินทร์ ระหว่าง พ.ศ. 2383 - 2385 เมื่อคราวบวชเป็นพระภิกษุ ปัจจุบันยังมีกุฏิหลังหนึ่ง เรียกว่า "บ้านกวี" เปิดเป็น พิพิธภัณฑ์

**สถาปัตยกรรมและศิลปกรรม**
พระอุโบสถ
ลักษณะสถาปัตยกรรม เป็นศิลปะในช่วงสมัยรัชกาลที่ 3 ซึ่งได้รับอิทธิพลจากศิลปะจีน เนื่องจากในช่วงน้นมีการติดต่อค้าขายกับจีน อิทธิพลของจีนจึงเข้ามามีบทบาท รูปแบบสถาปัตยกรรมจึงเป็นอาคารแบบไม่มีช่อฟ้า ใบระกา แบบวัดในช่วงสมัยอื่น มีเครื่อง ประดับพระอารามที่เป็นตุ๊กตาจีนสลักหิน มีทั้งรูปคนและสัตว์ ตุ๊กตารูปคนบางตัวมีลักษณะท่าทางและการแต่งกายแบบจีน บางตัวแต่งกายแบบไทย ลักษณะพิเศษที่วัดแห่งนี้คือมีรูปสลักผู้หญิงในลักษณะต่าง ๆ เป็นส่วนมาก
หอไตรเป็นอาคารก่ออิฐถือปูน 2 ชั้น ใต้ถุนสูง กว้าง 6.50 เมตร สูง 10 เมตร ปิดทอง ล่องชาด มีช่อฟ้า ใบระกา หน้าบันปิดทองประดับกระจกสี มีงานศิลปะลายรดน้ำที่มีอยู่ทุกบานประตู และหน้าต่าง หอไตรมีไว้สำหรับเก็บรักษาพระคัมภีร์ใบลาน จารึกพระไตรปิฎกและคัมภีร์อื่น ๆ มีตู้พระไตรปิฎกทรงโบราณ กว้าง 1.75 เมตร ยาว 1.70 เมตร สูง 2 เมตร ขาตู้เป็นลักษณะเท้าสิงห์
พระวิหาร
ในพระวิหาร มีรูปหล่อลงรักปิดทอง หมู่ภิกษุณี จำนวน 52 องค์ นั่ง 49 องค์ ยืน 3 องค์ อยู่ในอิริยาบถต่าง ๆ หลากหลายท่า มีทั้งท่านั่งปฏิบัติธรรม ฟังธรรม ฉันหมาก สูบยา ยืนไหว้ นั่งพนมมือ
ภายในพระอุโบสถมีหลวงพ่อขาวประดิษฐานบนบุษบก เป็นพระประธานปางมารวิชัย สลักด้วยศิลาขาวบริสุทธิ์ หน้าตักกว้าง 15 นิ้ว สูง 21 นิ้ว รัชกาลที่ 9 ทรงถวายพระนามว่า พระพุทธเทววิลาส

**รูปภาพ**

**ลำดับเจ้าอาวาส**
ลำดับเจ้าอาวาส และผู้รักษาการแทนเจ้าอาวาสวัดเทพธิดารามวรวิหาร เท่าที่พบข้อมูล

**อ้างอิง**
  เที่ยว “วัดเทพธิดาราม” ชมความงามศิลปะสมัย ร.3 date=2005-04-12  โดย ผู้จัดการออนไลน์ 29 มีนาคม 2548 15:28 น. -  วัดเทพธิดาราม วรวิหาร dhammathai.org
หมวดหมู่:วัดในเขตพระนคร
หมวดหมู่:พระอารามหลวงชั้นตรี ชนิดวรวิหาร
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
หมวดหมู่:โบราณสถานในเขตพระนคร
แม่แบบ:บทความคัดสรร/เมษายน 2551

ปกหนังสือเดอะลอร์ดออฟเดอะริงส์

เดอะลอร์ดออฟเดอะริงส์ (The Lord of the Rings) เป็นนิยายแฟนตาซีขนาดยาว ประพันธ์โดยศาสตราจารย์ชาวอังกฤษ เจ. อาร์. อาร์. โทลคีน เป็นนิยายที่ต่อเนื่องกับนิยายชุดก่อนหน้านี้ของโทลคีน คือ เรื่อง There and Back Again หรือที่รู้จักกันดีอีกชื่อหนึ่งว่า เดอะฮอบบิท แต่ได้ขยายโครงเรื่องซับซ้อนไปกว่า เดอะฮอบบิท มาก  โทลคีนแต่งเรื่องนี้ขึ้นในช่วงปี พ.ศ. 2480 - 2492 (ค.ศ. 1937 - 1949)  และได้วางจำหน่ายในปี ค.ศ. 1954-1955  โดยแบ่งตีพิมพ์ออกเป็น 3 ตอน เนื่องจากหนังสือมีความยาวมากจนสำนักพิมพ์เห็นว่าไม่สามารถตีพิมพ์รวมเป็นเล่มเดียวกันได้  นิยายเรื่องนี้ได้แปลไปเป็นภาษาต่างๆ มากมายไม่น้อยกว่า 38 ภาษา และได้รับยกย่องให้เป็นนิยายที่ดีที่สุดเรื่องหนึ่งของคริสต์ศตวรรษที่ 20 อ่านต่อ...
บทความคัดสรรก่อนหน้านี้: สยามสแควร์ - คลองปานามา - ภาพยนตร์ไทย
ที่เก็บถาวร – บทความคัดสรรอื่น ๆ
วัดสุวรรณาราม

วัดสุวรรณาราม อาจหมายถึง- วัดสุวรรณารามราชวรวิหาร กรุงเทพมหานคร- วัดสุวรรณาราม อำเภอเมืองกาฬสินธุ์ จังหวัดกาฬสินธุ์- วัดสุวรรณาราม อำเภอยางตลาด จังหวัดกาฬสินธุ์- วัดสุวรรณาราม อำเภอห้วยเม็ก จังหวัดกาฬสินธุ์- วัดสุวรรณาราม จังหวัดกำแพงเพชร- วัดสุวรรณาราม อำเภอพล จังหวัดขอนแก่น- วัดสุวรรณาราม อำเภอมัญจาคีรี จังหวัดขอนแก่น- วัดสุวรรณาราม อำเภอแวงน้อย จังหวัดขอนแก่น- วัดสุวรรณาราม จังหวัดฉะเชิงเทรา- วัดสุวรรณาราม อำเภอเกษตรสมบูรณ์ จังหวัดชัยภูมิ- วัดสุวรรณาราม อำเภอบ้านเขว้า จังหวัดชัยภูมิ- วัดสุวรรณาราม อำเภอปะทิว จังหวัดชุมพร- วัดสุวรรณาราม อำเภอหลังสวน จังหวัดชุมพร- วัดสุวรรณาราม อำเภอเทิง จังหวัดเชียงราย- วัดสุวรรณาราม อำเภอแม่สาย จังหวัดเชียงราย- วัดสุวรรณาราม จังหวัดเชียงใหม่- วัดสุวรรณาราม จังหวัดนครปฐม- วัดสุวรรณาราม จังหวัดนครราชสีมา- วัดสุวรรณาราม อำเภอฉวาง จังหวัดนครศรีธรรมราช- วัดสุวรรณาราม อำเภอปากพนัง จังหวัดนครศรีธรรมราช- วัดสุวรรณาราม จังหวัดบึงกาฬ- วัดสุวรรณาราม อำเภอนางรอง จังหวัดบุรีรัมย์- วัดสุวรรณาราม อำเภอพุทไธสง จังหวัดบุรีรัมย์- วัดสุวรรณาราม จังหวัดประจวบคีรีขันธ์- วัดสุวรรณาราม จังหวัดแพร่- วัดสุวรรณาราม อำเภอโกสุมพิสัย จังหวัดมหาสารคาม- วัดสุวรรณาราม อำเภอโกสุมพิสัย จังหวัดมหาสารคาม- วัดสุวรรณาราม อำเภอดอนตาล จังหวัดมุกดาหาร- วัดสุวรรณาราม อำเภอหนองสูง จังหวัดมุกดาหาร- วัดสุวรรณาราม อำเภอสุวรรณภูมิ จังหวัดร้อยเอ็ด- วัดสุวรรณาราม อำเภอเสลภูมิ จังหวัดร้อยเอ็ด- วัดสุวรรณาราม อำเภอหนองพอก จังหวัดร้อยเอ็ด- วัดสุวรรณาราม อำเภอหนองฮี จังหวัดร้อยเอ็ด- วัดสุวรรณาราม จังหวัดลำปาง- วัดสุวรรณาราม จังหวัดลำพูน- วัดสุวรรณาราม จังหวัดเลย- วัดสุวรรณาราม อำเภอกันทรารมย์ จังหวัดศรีสะเกษ- วัดสุวรรณาราม อำเภอเมืองจันทร์ จังหวัดศรีสะเกษ- วัดสุวรรณาราม อำเภอวังหิน จังหวัดศรีสะเกษ- วัดสุวรรณาราม อำเภอสว่างแดนดิน จังหวัดสกลนคร- วัดสุวรรณาราม อำเภอส่องดาว จังหวัดสกลนคร- วัดสุวรรณาราม จังหวัดสงขลา- วัดสุวรรณาราม จังหวัดสุรินทร์- วัดสุวรรณาราม อำเภอโพนพิสัย จังหวัดหนองคาย- วัดสุวรรณาราม อำเภอสระใคร จังหวัดหนองคาย- วัดสุวรรณาราม จังหวัดหนองบัวลำภู- วัดสุวรรณาราม จังหวัดอำนาจเจริญ- วัดสุวรรณาราม อำเภอกุมภวาปี จังหวัดอุดรธานี- วัดสุวรรณาราม อำเภอกู่แก้ว จังหวัดอุดรธานี- วัดสุวรรณาราม อำเภอโนนสะอาด จังหวัดอุดรธานี- วัดสุวรรณาราม อำเภอสร้างคอม จังหวัดอุดรธานี- วัดสุวรรณาราม อำเภอหนองหาน จังหวัดอุดรธานี- วัดสุวรรณาราม อำเภอตระการพืชผล จังหวัดอุบลราชธานี- วัดสุวรรณาราม อำเภอบุณฑริก จังหวัดอุบลราชธานี- วัดสุวรรณาราม อำเภอพิบูลมังสาหาร จังหวัดอุบลราชธานี
เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล"

เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล (Sailor 9 Senshi Shuuketsu! Black-Dream-Hole no Kiseki) หรือในชื่อภาษาอังกฤษว่า The 9 Sailor Soldiers Get Together! Miracle in the Black Dream Hole เป็นเซเลอร์มูนภาคภาพยนตร์ภาคที่ 3 และเป็นภาคสุดท้ายของซีรีส์เซเลอร์มูน เข้าฉายในประเทศญี่ปุ่นเมื่อวันที่ 12 ธันวาคม พ.ศ. 2538 มีความยาวทั้งสิ้น 1 ชั่วโมง และฉายพร้อมกับ เซเลอร์มูน SuperS "ความรักครั้งแรกของอามิจัง"

**เนื้อเรื่อง**
สึคิโนะ อุซางิและพ้องเพื่อน กำลังยุ่งกับการทำคุกกี้แสนอร่อยที่บ้านของ คิโนะ มาโกะโตะ อุซางิน้อยตั้งใจจะมอบคุกกี้เป็นของขวัญให้กับจิบะ มาโมรุ แต่แล้วเรื่องราวกลับพลิกผันเมื่อเธอได้พบกับ "แปร์ล" เด็กหนุ่มลึกลับหน้าร้านขนม
ขณะเดียวกันทั่วโลกกำลังเผชิญกับเหตุการณ์เด็กหายตัวอย่างปริศนา และ อุซางิน้อยก็หายตัวไปเช่นกัน! เบื้องหลังเหตุการณ์ทั้งหมด คือ "บาดิยาน" แม่มดใจร้ายจากโลกอื่นที่ใช้ "ขลุ่ยภูติ" ล่อลวงเด็ก ๆ ให้เข้าสู่โลกแห่งความฝันอันมืดมิด เพื่อสร้าง "แบล็คดรีมโฮล" ครอบงำโลกใบนี้
แปร์ลที่ไม่เห็นด้วยกับแผนการชั่วร้ายของบาดิยาน ต้องหนีเอาชีวิตรอดจากการไล่ล่าของพี่น้องภูติ เขาจึงร่วมมือกับอัศวินเซเลอร์ เพื่อช่วยเหลืออุซางิน้อยและเด็ก ๆ ที่ถูกลักพาตัวไปยังปราสาทมาซีปัง ซึ่งเป็นฐานทัพลับของแบล็คดรีมโฮล

**ตัวละคร**

**นักพากย์**
 สึคิโนะ อุซางิ พากย์โดย มิตสึอิชิ โคโตะโนะ- จิบะ มาโมรุ พากย์โดย ฟุรุยะ โทรุ- อุซางิน้อย พากย์โดย อารากิ คาเอะ - มิซุโนะ อามิ พากย์โดย ฮิซาคะวะ อายะ- ฮิโนะ เร พากย์โดย โทมิซะว่า มิจิเอะ- คิโนะ มาโกโตะ พากย์โดย ชิโนะฮาระ เอมิ- ไอโนะ มินาโกะ พากย์โดย ฟูคามิ ริกะ- ลูน่า พากย์โดย ฮัง เคย์โกะ- อาร์เทมิส พากย์โดย ทาคาโตะ ยาสุฮิโระ- ไดอาน่า พากย์โดย คุมิโกะ นิชิฮาระ- เทนโอ ฮารุกะ พากย์โดย เมงุมิ โองะตะ- ไคโอ มิจิรุ พากย์โดย คัตสึคิ มาซาโกะ- เมโอ เซ็ตสึนะ พากย์โดย คาวะชิม่า จิโยโกะ- เปลูรุ พากย์โดย จิกะ ซากาโมโต้- ปูปูรัน พากย์โดย โนบุโอะ โตบิตะ- บานานุ พากย์โดย โนบุฮิโกะ คาซามะ- ออรันจา พากย์โดย คัตสุยะ นาคะอิ- บาดิยานู พากย์โดย ริโฮโกะ โยชิดะ- บอนบอนเบบี้ส์ พากย์โดย เอมิ อุวะงะว่า และอายาโกะ โอโนะ

**เพลงประกอบ**
 เพลงเปิดเรื่อง "ムーンライト伝説" (ตำนานแสงจันทร์)
ขับร้องโดย Moon Lips- เพลงปิดเรื่อง "Morning Moon で会いましょう" (มาพบดวงจันทร์ในยามเช้ากันเถอะ)
ขับร้องโดย Pretty Cast

**แหล่งข้อมูลอื่น**
  The Tour - Sections on  the antagonists and  Perle.
หมวดหมู่:ภาพยนตร์ญี่ปุ่น
หมวดหมู่:ภาพยนตร์แอนิเมชันที่มีฉากในโตเกียว
หมวดหมู่:ภาพยนตร์โดยโทเอแอนิเมชัน
หมวดหมู่:ภาพยนตร์ที่กำกับโดยฮิโระกิ ชิบะตะ
หมวดหมู่:ภาพยนตร์ที่ออกฉายในปี พ.ศ. 2538
หมวดหมู่:ภาพยนตร์เซเลอร์มูน
กลุ่มภาษาเจอร์แมนิก

กลุ่มภาษาเจอร์แมนิกในทวีปยุโรป
กลุ่มภาษาเจอร์แมนิก เป็นสาขาหนึ่งของตระกูลภาษาอินโด-ยูโรเปียน ภาษาเจอร์แมนิกที่ยังมีพูดกันในปัจจุบันสามารถแบ่งออกได้เป็นสองสาขาหลัก ได้แก่ กลุ่มภาษาเจอร์แมนิกตะวันตก เช่น ภาษาอังกฤษ ภาษาเยอรมัน ภาษาดัตช์ เป็นต้น และกลุ่มภาษาเจอร์แมนิกเหนือ เช่น ภาษาเดนมาร์ก ภาษาสวีเดน ภาษานอร์เวย์ ภาษาไอซ์แลนด์ ภาษาแฟโร เป็นต้น

**การเปรียบเทียบศัพท์**

**อ้างอิง**

เจอร์แมนิก
กลุ่มภาษาเจอร์แมนิกเหนือ

กลุ่มภาษาเจอร์แมนิกเหนือ (North Germanic languages) เป็นหนึ่งในสามสาขาของกลุ่มภาษาเจอร์แมนิก (ตระกูลย่อยในตระกูลภาษาอินโด-ยูโรเปียน) ร่วมกับกลุ่มภาษาเจอร์แมนิกตะวันตกและกลุ่มภาษาเจอร์แมนิกตะวันออกซึ่งสูญไปแล้ว กลุ่มภาษานี้มีอีกชื่อว่า กลุ่มภาษานอร์ดิก ซึ่งเป็นการแปลแบบตรงตัวจากศัพท์ที่ใช้กันทั่วไปทั้งในหมู่นักวิชาการและผู้คนที่พูดภาษาเดนมาร์ก, ภาษาแฟโร, ภาษาไอซ์แลนด์, ภาษานอร์เวย์ และภาษาสวีเดน
ศัพท์ "กลุ่มภาษาเจอร์แมนิกเหนือ" มักใช้ในภาษาศาสตร์เปรียบเทียบ ในขณะที่ศัพท์ "กลุ่มภาษาสแกนดิเนเวีย" ปรากฏในการศึกษาเกี่ยวกับภาษามาตรฐานสมัยใหม่และแนวต่อเนื่องภาษาย่อยในสแกนดิเนเวีย
มีประชากรประมาณ 20 ล้านคนในกลุ่มประเทศนอร์ดิกพูดภาษากลุ่มสแกนดิเนเวียเป็นภาษาแม่ ซึ่งรวมถึงชนกลุ่มน้อยประมาณร้อยละ 5 ในประเทศฟินแลนด์ นอกจากนี้ยังมีการพูดภาษากลุ่มนี้ในกรีนแลนด์และในหมู่ผู้ย้ายถิ่นเข้าอเมริกาเหนือ

**อ้างอิง**

**ข้อมูล**
 publisher=D. Appleton, A. J. Johnson- year=2007. - year=1996. - url-status=dead Outlined Scanian orthography including morphology and word index. First revision. - Maurer, Friedrich (1942), Nordgermanen und Alemannen: Studien zur germanischen und frühdeutschen Sprachgeschichte, Stammes- und Volkskunde, Strasbourg: Hünenburg. - Rowe, Charley. The problematic Holtzmann's Law in Germanic. (Indogermanische Forschungen Bd. 108, 2003).- Iben Stampe Sletten red., Nordens sprog – med rødder og fødder, 2005, 92-893-1041-3,  available online date=2014-08-13 , also available in the other Scandinavian languages.

**แหล่งข้อมูลอื่น**
  Middle Low German influence on the Scandinavian languages-  Scandinavian-only words-  Scandinavian loans in Old and Middle English, and their legacy in the dialects of England and modern standard English-  Most similar languages to Danish

เหนือ
เซเลอร์มูน SuperS "ความรักครั้งแรกของอามิจัง"

เซเลอร์มูน SuperS "ความรักครั้งแรกของอามิจัง" (Ami- Chan Hatsukoi) เป็นภาพยนตร์ตอนสั้นๆ 15 นาที ออกฉายเมื่อวันที่ 12 ธันวาคม 2538 พร้อมกับ เซเลอร์มูน SuperS "รวมพลังอัศวินเซเลอร์ทั้ง 9! ปาฏิหาริย์แห่งแบล็กดรีมโฮล" ในเรื่องนี้ยังออกตีพิมพ์เป็นตอนพิเศษในมังงะเล่มที่ 13 และยังลงในนิตยสารการ์ตูนรายเดือน รุนรุน อีกด้วย

**เนื้อเรื่อง**
มิซุโนะ อามิ นักเรียนมัธยมชั้นปีที่ 3 เป็นนักเรียนที่บ้าการสอบเป็นอย่างมาก อามิเป็นโรคแพ้จดหมายรัก ถ้าโดนจดหมายรักจะมีผื่นแดงขึ้นเต็มตัว นอกจากนี้เธอยังมีคู่แข่งทางการเรียนนั้นก็คือ เมลคลีอุส ซึ่งเป็นนามปากกา
อามิพยายามอ่าหนังสือสอบเพื่อที่ชนะการสอบของเมลคลีอุส และในตอนเย็นขณะที่อุซางิจะกลับบ้านก็เจอกับอุมิโนะ อูซางิจึงถามเรืองที่เกี่ยวกับเมลคลีอุส แต่แล้วอูมิโนะจึงอาสาพาไปพบเมลคลีอุสตัวจริง ในขณะเดียวกันอามิก็ได้ไปเรียนพิเศษในอาคารเก่าๆ จึงโดนปีศาจบงนง ตามทำร้าย ต่อมาอามิเรียนหนักมากจึงเกิดอาการป่วย ปีศาจบงนงจึงใช้โอกาสนี้ทำร้ายอามิโดยใช้จดหมายรัก แต่อามิก็แปลงร่างเป็นเซเลอร์เมอร์คิวรี่ แล้วก็ใช้พลังเมอร์คิวรี่ อควา มิราจ ทำลายปีศาจจนสำเร็จ วันต่อมาพวกอุซางิได้พูดถึงเรื่องหน้าตาที่แท้จริงของ เมลคลีอุส ว่าเหมือนอูมิโนะ แล้วก็ไม่ให้บอกกับอามิเรื่องหน้าตาที่แท้จริงของ เมลคลีอุส อามิมาได้ยินเรื่องนี้เข้า มินาโกะ เลยโกหกว่า หน้าตาที่แท้จริงของ เมลคลีอุส เหมือนดารา อามิจังเลยดีใจที่เห็นหน้าตาที่แท้จริงของเมลคลีอุส(และคิดว่าภาพดาราคนนั้น ช่างคล้ายกับไอน์สไตล์ ตอนหนุ่ม ซึ่งทำให้อามิพอใจเป็นอย่างมาก) แต่เมลคลีอุสก็ยังเป็นคู่แข่งของอามิต่อไป....

**ตัวละครที่เพิ่มเติมเข้ามา**
เมลคลีอุส หรือ สุอุริ คุรุเมะ
หนุ่มน้อยที่อยู่ในวัยเดียวกับอามิจัง เป็นคนที่สอบซ้อมแล้วคะแนนเท่ากับอามิจัง เลยทำให้อามิตั้งใจจะชนะทั้งเรื่องการสอบและหัวใจให้ได้ แต่ตอนสุดท้ายก็เฉลยว่าหน้าตาของเมลคลีอุสนั้น คล้ายกับอุมิโนะเป็นอย่างมาก
*บงนง
เป็นวิญญาณเจ้าที่เป็นผู้ที่เปิดเทราโกยะ (โรงเรียนประถมของเอกชนที่เปิดในสมัยเอโดะ) เป็นปีศาจที่ทำร้ายอามิโดยใช้จดหมายรักเป็นเครืองมือ แต่สุดท้ายก็ถูกอามิทำลายด้วยความเข้าใจผิดว่าเป็นเมลคลีอุส และใช้พลัง เมอร์คิวรี่ อควา มิราจ กำจัดบงนงในที่สุด

**นักพากย์**
 สึคิโนะ อุซางิ พากย์โดย มิตสึอิชิ โคโตะโนะ- จิบะ มาโมรุ พากย์โดย ฟุรุยะ โทรุ- อุซางิน้อย พากย์โดย อารากิ คาเอะ - มิซุโนะ อามิ พากย์โดย ฮิซาคะวะ อายะ- ฮิโนะ เร พากย์โดย โทมิซะว่า มิจิเอะ- คิโนะ มาโคโตะ พากย์โดย ชิโนะฮาระ เอมิ- ไอโนะ มินาโกะ พากย์โดย ฟูคามิ ริกะ- ลูน่า พากย์โดย ฮัง เคย์โกะ- อาร์เทมิส พากย์โดย ทาคาโตะ ยาสุฮิโระ- ไดอาน่า พากย์โดย คุมิโกะ นิชิฮาระ- โอซากะ นารุ พากย์โดย ชิโนะ คาคินุมะ- อุมิโนะ กุริโอะ พากย์โดย เคย์อิจิ นัมบะ- บงนง พากย์โดย คาสุเอะ อิคุระ- สุอุริ คุรุเมะ พากย์โดย โนบุยูกิ ฮิยามะ

**เพลง**
เพลงปิดเรื่องคือ“らしく”いきましょ (ฉันไปด้วยแบบตัวของฉันเอง)
ขับร้องโดย Meu

**แหล่งข้อมูลอื่น**
  Sailormoon Channel: เว็บไซต์ทางการของเซเลอร์มูน-  Hitoshi Doi's Bishoujo Senshi Sailor Moon online encyclopedia date=2005-08-28 : Information and synopses from the anime.
หมวดหมู่:ภาพยนตร์เซเลอร์มูน
หมวดหมู่:ภาพยนตร์ที่ออกฉายในปี พ.ศ. 2538
หมวดหมู่:ภาพยนตร์ญี่ปุ่น
หมวดหมู่:ภาพยนตร์อนิเมะที่มีผลต่อเนื้อเรื่องหลัก
ท้าวธตรฐ

ไฟล์:Korea-Busan-Beomeosa 6219-07 Guardian of the East.JPG|thumb|จีกุกชอนวาง (ท้าวธตรฐ), ปูซาน, เกาหลีใต้
ท้าวธตรฐ (Dhataraṭṭha; Dhṛtarāṣṭra) เป็นหนึ่งในสี่จาตุมหาราช เจ้าแห่งคนธรรพ์ ผู้ปกครองทิศตะวันออก ฤดูร้อน ธาตุไฟ ทรงพิณเป็นสัญลักษณ์

**อ้างอิง**
หมวดหมู่:จาตุมหาราช
กลุ่มภาษาโรมานซ์

กลุ่มภาษาโรมานซ์ เป็นสาขาหนึ่งของตระกูลภาษาอินโด-ยูโรเปียนที่ประกอบไปด้วยภาษาที่วิวัฒนาการมาจากภาษาละติน ภาษากลุ่มโรมานซ์มีผู้พูดเป็นภาษาแม่รวมกันประมาณ 800 ล้านคน โดยภาษาที่มีผู้พูดเป็นมากที่สุดห้าอันดับแรกได้แก่ ภาษาสเปน ภาษาโปรตุเกส ภาษาฝรั่งเศส ภาษาอิตาลี และภาษาโรมาเนีย กลุ่มภาษาโรมานซ์จัดว่าเป็นสาขาหนึ่งของกลุ่มภาษาอิตาลิก
โดยกลุ่มภาษาโรมานซ์สามารถแยกย่อยลงไปเป็นกลุ่มที่เล็กลงไปได้อีก
• กลุ่มภาษาโรมานซ์ไอบีเรีย ได้แก่ 
ภาษาโปรตุเกส ภาษากาลิเซีย ภาษามีรังดา ภาษาอัสตูเรีย ภาษาเลออน ภาษาสเปน ภาษาอารากอน ภาษาลาดิโน 
• กลุ่มภาษาโรมานซ์อุตซิตา ได้แก่ ภาษากาตาลา ภาษาอุตซิตา ภาษากัสกอญ
• กลุ่มภาษาโรมานซ์กอล ได้แก่ ภาษาฝรั่งเศส ภาษาอาร์เปอตัง
• กลุ่มภาษาโรมานซ์ไรติอา ได้แก่ ภาษารูมันช์ ภาษาลาดิน ภาษาฟรียูลี
• กลุ่มภาษาแกลโล-อิตาลิก ได้แก่ ภาษาปีเยมอนเต ภาษาลีกูเรีย ภาษาลอมบาร์ด ภาษาเอมีเลีย-โรมัญญา
• กลุ่มภาษาซาร์ดิเนีย
• กลุ่มภาษาโรมานซ์ตะวันออก ได้แก่ ภาษาโรมาเนีย ภาษาอิสเตรีย-โรมาเนีย ภาษาอาโรมาเนียน ภาษาโมเกลนา-โรมาเนีย

หมวดหมู่:กลุ่มภาษาอิตาลิก
https://www.ethnologue.com/subgroups/romance
วิกิพีเดีย:เสนอบทความคุณภาพ/ม.จ.ก.

=== เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์**
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ถูกเสนอเมื่อ 30 มีนาคม พ.ศ. 2551 และจะได้รับการพิจารณาภายในวันที่ 13 เมษายน พ.ศ. 2551
 เสนอชื่อ ขอใช้ชื่อย่อเสนอบทความนะครับ ชื่อเต็มยาวเกิน สงสัยระบบจะไม่ยอมรับ --ScorpianPK 25px  คุยแค่ "คลิก" 19:47, 30 มีนาคม 2551 (ICT)
สนับสนุน 
# สนับสนุน --Sry85 21:18, 3 เมษายน 2551 (ICT)
# สนับสนุนสุดใจ
--30px    ผู้ใช้ Tmd | พูดคุย 21:19, 5 เมษายน 2551 (ICT)
#
คัดค้าน
#
#
เสนอแนะการปรับปรุง
#
การดีบั๊ก

การดีบั๊ก (debugging) หรือ การแก้จุดบกพร่อง คือการแก้ปัญหาข้อผิดพลาดในการเขียนโปรแกรมคอมพิวเตอร์ ส่วนโปรแกรมที่ช่วยในการดีบั๊ก เรียกว่า ดีบั๊กเกอร์ (โปรแกรมตรวจแก้จุดบกพร่อง)

**== ดูเพิ่ม ==**
 บั๊ก- โปรแกรมคอมพิวเตอร์- ไวรัสคอมพิวเตอร์
*โปรแกรมตรวจแก้จุดบกพร่องกนู

**อ้างอิง**
หมวดหมู่:จุดบกพร่องของโปรแกรม
หมวดหมู่:การเขียนโปรแกรม
ราชวงศ์แลงคัสเตอร์

ราชวงศ์แลงคัสเตอร์
ราชวงศ์แลงคัสเตอร์ (House of Lancaster) เป็นสาขาหนึ่งของราชวงศ์แพลนแทเจเนตของอังกฤษ ราชวงศ์แลงคัสเตอร์เป็นฝ่ายหนึ่งในสงครามดอกกุหลาบ ซึ่งเป็นสงครามกลางเมืองในการแย่งราชบัลลังก์อังกฤษ และมีผลกระทบกระเทือนต่อราชอาณาจักรอังกฤษและราชอาณาจักรเวลส์ระหว่างคริสต์ศตวรรษที่ 15 ชื่อของราชวงศ์ตั้งตามชื่อจอห์นแห่งกอนต์ ดยุกที่ 1 แห่งแลงคัสเตอร์ พระราชโอรสของ พระเจ้าเอ็ดเวิร์ดที่ 3 ผู้มีตำแหน่งเป็นดยุคแห่งแลงคัสเตอร์ สัญลักษณ์ของราชวงศ์แลงคัสเตอร์คือ ดอกกุหลาบแดงแห่งแลงคัสเตอร์
ศัตรูของราชวงศ์แลงคัสเตอร์คือราชวงศ์ยอร์ก ความเป็นคู่แข่งระหว่างแลงคัสเตอร์กับยอร์ก ซึ่งกลายมาเป็นมลฑลสืบต่อกันมาจนถึงทุกวันนี้ แต่อย่างไม่เป็นทางการ เช่น การแข่งกีฬาประจำปีระหว่างมหาวิทยาลัยแลงคัสเตอร์ และมหาวิทยาลัยยอร์ก ที่เรียกว่า “การแข่งขันกีฬาดอกกุหลาบ” (Roses Tournament) 
ราชวงศ์แลงคัสเตอร์มาสิ้นสุดลงในยุทธการที่ทิวก์สบรี (Battle of Tewkesbury) ในปี ค.ศ. 1471 ราชวงศ์ทิวดอร์ ผู้ปกครองอังกฤษตั้งแต่ปี  ค.ศ. 1485 ถึง ปี  ค.ศ. 1603 สืบสายมาจากราชวงศ์แลงคัสเตอร์ทางเลดี้ มาร์กาเรต โบฟอร์ท (Lady Margaret Beaufort) เหลนของจอห์นแห่งกอนต์ ผู้แต่งงานกับเอ็ดมันด์ ทิวดอร์ ดยุกแห่งริชมอนด์ (Edmund Tudor, Earl of Richmond) เลดี้ มาร์กาเรต โบฟอร์ทเป็นพระมารดาของสมเด็จพระเจ้าเฮนรีที่ 7 แห่งอังกฤษ พระเจ้าเฮนรีที่ 7 ทรงยุติการแย่งราชบัลลังก์ระหว่างราชวงศ์แลงคัสเตอร์กับราชวงศ์ยอร์กโดยการเสกสมรสกับ เอลิซาเบธ แห่งยอร์ก พระราชธิดาของพระเจ้าเอ็ดเวิร์ดที่ 4 และตั้งราชวงศ์ใหม่ที่เรียกว่า “ราชวงศ์ทิวดอร์”  
กษัตริย์ราชวงศ์แลงคัสเตอร์ ของอังกฤษ:
:* สมเด็จพระเจ้าเฮนรีที่ 4 แห่งอังกฤษ, ครองราชย์ ค.ศ. 1399 - ค.ศ. 1413
:* สมเด็จพระเจ้าเฮนรีที่ 5 แห่งอังกฤษ, ครองราชย์ ค.ศ. 1413 - ค.ศ. 1422
:* สมเด็จพระเจ้าเฮนรีที่ 6 แห่งอังกฤษ, ครองราชย์ ค.ศ. 1422 - ค.ศ. 1461 และ ค.ศ. 1470 - ค.ศ. 1471

**ที่มา**
ราชวงศ์แลงคัสเตอร์สืบเชื้อสายมาจากจอห์นแห่งกอนต์ พระราชโอรสองค์ที่สามในพระเจ้าเอ็ดเวิร์ดที่ 3 แห่งอังกฤษ และพระราชินีฟีลีปา กอนต์มิได้รับมรดกจำนวนมากเท่าใด แต่ไปสร้างความมั่งคั่งโดยการแต่งงานกับบลานช์แห่งแลงคัสเตอร์ ผู้ที่เป็นเจ้าของที่ดินจำนวนมากจากอาณาจักรดยุกแห่งเลสเตอร์ และอาณาจักรดยุกแห่งแลงคัสเตอร์ ทำให้กอนท์กลายเป็นเจ้าของที่ดินที่มั่งคั่งที่สุดรองจากพระเจ้าแผ่นดิน  กอนท์ได้รับพระราชทานบรรดาศักดิ์ให้เป็น “ดยุกแห่งเลสเตอร์” โดยพระนัดดาพระเจ้าริชาร์ดที่ 2 และมีอิทธิพลในทางการเมืองในระหว่างที่มีชีวิตอยู่เป็นอันมาก แต่หลังจากเสียชีวิต ที่ดินต่าง ๆ ที่เป็นเจ้าของก็ถูกยึดคืนหมด
เฮนรี โบลลิงโบรค ลูกชายที่ไปลี้ภัยของกอนต์ก็ยกทัพกลับมาพยายามอ้างดินแดนคืนในปีเดียวกัน และกลายเป็นผู้นำในการเป็นปฏิปักษ์ต่อพระเจ้าริชาร์ดที่เห็นว่าเฮนรีควรจะเป็นผู้นำประเทศ ในที่สุดพระเจ้าริชาร์ดก็ทรงถูกปลดจากการเป็นกษัตริย์และสิ้นพระชนม์ในระหว่างการถูกจำขัง เฮนรี โบลลิงโบรคก็ได้รับการประกาศให้เป็น “สมเด็จพระเจ้าเฮนรีที่ 4 แห่งอังกฤษ” ซึ่งเป็นการข้ามสายการสืบราชบัลลังก์ของไลโอเนลแห่งแอนต์เวิร์ป ดยุกที่ 1 แห่งแคลเรนซ์ พระราชโอรสองค์ที่สองของพระเจ้าเอ็ดเวิร์ดที่ 3 ผู้ควรจะมีสิทธิก่อนโบลลิงโบรค และผู้ต่อมากลายเป็นผู้นำราชวงศ์ยอร์กที่กลายมาเป็นคู่อริ
พระราชโอรสของพระเจ้าเฮนรีที่ 4 ครองราชบัลลังก์ต่อมาจากพระองค์เป็นพระเจ้าเฮนรีที่ 5 และต่อมาพระนัดดาเป็นพระเจ้าเฮนรีที่ 6

**อ้างอิง**

**ดูเพิ่ม**
 สงครามดอกกุหลาบ- ราชวงศ์แพลนแทเจเนต- ราชวงศ์ยอร์ก- ราชวงศ์ทิวดอร์

**แหล่งข้อมูลอื่น**
  เว็บไซต์ทางการของราชวงศ์แลงคัสเตอร์

หมวดหมู่:สงครามดอกกุหลาบ
ราชวงศ์ยอร์ก

ดอกกุหลาบขาว สัญลักษณ์ราชวงศ์ยอร์ก
ราชวงศ์ยอร์ก (House of York) เป็นสาขาหนึ่งของราชวงศ์แพลนทาเจเน็ท ของอังกฤษ ราชวงศ์ยอร์กเป็นฝ่ายตรงข้ามของราชวงศ์แลงคาสเตอร์ ในสงครามดอกกุหลาบ ซึ่งเป็นสงครามกลางเมืองในการแย่งราชบัลลังก์อังกฤษ ซึ่งมีผลกระทบกระเทือนต่อราชอาณาจักรอังกฤษ และราชอาณาจักรเวลส์ ระหว่างคริสต์ศตวรรษที่ 15 ชื่อของราชวงศ์ตั้งตามชื่อ เอ็ดมันด์แห่งแลงลีย์ พระราชโอรสองค์ที่สี่ในพระเจ้าเอ็ดเวิร์ดที่ 3 ผู้มีตำแหน่งเป็นดยุคแห่งยอร์ก สัญลักษณ์ของราชวงศ์ยอร์กคือดอกกุหลาบขาวแห่งยอร์ก
พระเจ้าเฮนรีที่ 7 ทรงยุติการแย่งราชบัลลังก์ในสงครามดอกกุหลาบ ระหว่างราชวงศ์แลงคาสเตอร์กับราชวงศ์ยอร์กโดยการเสกสมรสกับเอลิซาเบธแห่งยอร์ก พระราชธิดาของพระเจ้าเอ็ดเวิร์ดที่ 4 และตั้งราชวงศ์ใหม่ที่เรียกว่า “ราชวงศ์ทิวดอร์”  
กษัตริย์ราชวงศ์ยอร์ก ของอังกฤษ:
:* พระเจ้าเอ็ดเวิร์ดที่ 4 ครองราชย์ ค.ศ. 1461 - ค.ศ. 1470
:* พระเจ้าเอ็ดเวิร์ดที่ 5 ครองราชย์ ค.ศ. 1483 - ค.ศ. 1483
:* พระเจ้าริชาร์ดที่ 3 ครองราชย์ ค.ศ. 1483 - ค.ศ. 1485

**มรดก**
จนถึงการรวมสองราชวงศ์เข้าด้วยกัน บรรดาศักดิ์ "ดยุกแห่งยอร์ก" ได้ตกมาเป็นบรรดาศักดิ์ของพระมหากษัตริย์ที่จะพระราชทานให้แก่พระราชโอรสพระองค์รอง โดยผู้ประเดิมบรรดาศักดิ์นี้คือ ริชาร์ดแห่งชรูว์สบรี (พระโอรสพระองค์รองในพระเจ้าเอ็ดเวิร์ดที่ 4 ซึ่งเป็นหนึ่งในเจ้าชายที่ประทับในหอคอยลอนดอน) โดยไม่เคยมีผู้ครองบรรดาศักดิ์พระองค์ในไหนเลยที่ได้สืบตระกูลบรรดาศักดิ์นี้ให้กับโอรส เพราะส่วนมากสิ้นพระชนม์โดยปราศจากโอรสสืบตระกูล หรืออีกกรณีหนึ่งคือได้เสวยราชย์เป็นพระมหากษัตริย์ บรรดาศักดิ์นี้ในปัจจุบันถือครองโดยเจ้าชายแอนดรูว์ พระราชโอรสพระองค์รองในสมเด็จพระราชินีนาถเอลิซาเบธที่ 2
สัญลักษณ์ของราชวงศ์ยอร์กคือ กุหลาบขาว ซึ่งยังใช้เป็นสัญลักษณ์ของเมืองยอร์กเชอร์ และสัญลักษณ์ของเหล่าจาโคไบต์
white –  ราชวงศ์ยอร์ก
King of England – กษัตริย์แห่งอังกฤษ
House of Lancaster – ดยุก/ราชวงศ์แลงคัสเตอร์
Duke of York – ดยุกแห่งยอร์ก
25px – ราชวงศ์ทิวดอร์


**อ้างอิง**


**ดูเพิ่ม **
 สงครามดอกกุหลาบ- ราชวงศ์แพลนทาเจเน็ท- ราชวงศ์แลงคาสเตอร์- ราชวงศ์ทิวดอร์

**แหล่งข้อมูลอื่น**
  เว็บไซต์ทางการของราชวงศ์อังกฤษแสดงผังราชวงศ์ยอร์ก

หมวดหมู่:สงครามดอกกุหลาบ
คอร์ด

คอร์ด ภาษาอังกฤษ Chord ภาษาไทยออกเสียงว่า "ขอด" คอร์ดคือ "กลุ่มโน๊ตดนตรี" ในทางทฤษฎีสากลนับกลุ่มเสียงที่มีตั้งแต่ 3 เสียงขึ้นไปรวมกันเรียกว่า "คอร์ด" เช่น คอร์ด C จะประกอบไปด้วยโน๊ต3ตัวคือ 1 - 3 - 5 โน๊ต C - E - G โด - มี -ซอล รวมกัน แต่ยังมีคอร์ดอื่นๆ ที่ประกอบด้วยโน๊ตเพียง 2 ตัว ที่ใช้ในหมู่นักดนตรี และนักประพันธ์เพลง เช่น พาวเวอร์คอร์ด, คอร์ดร็อค,คอร์ดคู่ห้า เช่น C5 (C PowerChord) ประกอบไปด้วย2ตัวโน้ต1 - 3 - 8 โน้ต C - E - C โด - มี - โด ทางทฤษฎีแล้วยังไม่นับว่าเป็นคอร์ดเพราะไม่มีตัวที่3มาบ่งบอกว่าคือMajor หรือ Minor เป็นต้น 
ตัวอย่างโครงสร้างคอร์ด
โครงสร้างคอร์ดเมเจอร์ Major Chord
โครงสร้างคอร์ดเมเจอร์ จะประกอบไปด้วยโน๊ตตัวที่ 1 - 3 - 5 เช่น 
คอร์ด C = C D E F G A B ตัวที่ 1 - 3 - 5 ก็คือ C E G (โด มี ซอล)
โครงสร้างคอร์ดไมเนอร์ Minor Chord
โครงสร้างคอร์ดไมเนอร์ จะประกอบไปด้วยโน๊ตตัวที่ 1 - 3♭ - 5 เช่น 
คอร์ด Cm = C D E F G A B ตัวที่ 1 - 3♭ - 5 ก็คือ C E♭ G (โด มีแฟลต ซอล)
โครงสร้างคอร์ดเมเจอร์ Major7 Chord
โครงสร้างคอร์ดเมเจอร์เซเว่น จะประกอบไปด้วยโน๊ตตัวที่ 1 - 3 - 5 - 7 เช่น 
คอร์ด C = C D E F G A B ตัวที่ 1 - 3 - 5 - 7 ก็คือ C E G B (โด มี ซอล ที)
โครงสร้างคอร์ดไมเนอร์ Minor7 Chord
โครงสร้างคอร์ดไมเนอร์ จะประกอบไปด้วยโน๊ตตัวที่ 1 - 3♭ - 5 - 7 เช่น 
คอร์ด Cm = C D E F G A B ตัวที่ 1 - 3♭ - 5 ก็คือ C E♭ G B (โด มีแฟลต ซอล ที)
** คอร์ดกีตาร์ คอร์ดที่เล่นบนกีตาร์- คอร์ด (เรขาคณิต) ส่วนของเส้นตรงภายในรูปวงกลม- คอร์ด (อากาศยาน) ความยาวตั้งแต่ส่วนหัวของปีกจรดส่วนท้ายของปีก- คอร์ด (ตารางแฮชแบบกระจาย) โพรโทคอลสำหรับรับส่งข้อมูลตารางแฮชแบบกระจาย

**ดูเพิ่ม**
 คอร์ต (court)
คอร์ต

คอร์ต อาจหมายถึง
 พื้นที่เล่นกีฬา- สนามเทนนิส หรือ คอร์ตเทนนิส (tennis court)- สนามบาสเก็ตบอล (basketball court)- สนามวอลเลย์บอล (volleyball court)
 บุคคล- เดวิด คอร์ต (David Court) นักฟุตบอลชาวอังกฤษ- มาร์กาเรต คอร์ต (Margaret Court) นักเทนนิสมือวางอันดับหนึ่งชาวออสเตรเลีย เมื่อ ค.ศ. 1970
 ความหมายในภาษาอังกฤษ- ศาล (court) สถานที่พิพากษาคดี- ห้องพิจารณาคดี (courtroom)- ราชสำนัก (royal/noble court)- ลานว่างในอาคาร (courtyard) อาจหมายถึงสวนหย่อมก็ได้

**ดูเพิ่ม**
 คอร์ด (chord)
โดนต์เซฟอิตออลฟอร์คริสต์มาสเดย์

"โดนต์เซฟอิตออลฟอร์คริสต์มาสเดย์" (Don't Save It All for Christmas Day) คือซิงเกิลที่ 3 และซิงเกิลสุดท้ายของเซลีน ดิออนจากอัลบั้มดีสอาร์สเปเชียลไทม์สเผยแพร่เมื่อวันที่ 4 ธันวาคม พ.ศ. 2543 
"โดนต์เซฟอิตออลฟอร์คริสต์มาสเดย์" คือผลงานการประพันธ์ของเซลีน ดิออน ร่วมกับนักประพันธ์คนอื่นๆ อำนวยการสร้างโดย Ric Wake เพลงนี้เป็นซิงเกิลวิทยุหลังอัลบั้มออก 2 ปี 

**รูปแบบและรายชื่อเพลง**
ซิงเกิลวิทยุ 2 เพลง (สหรัฐอเมริกา)
#"ดอนท์เซฟอิทออลฟอร์คริสต์มาสเดย์" (ฉบับอัลบั้ม) – 4:37
#"ดอนท์เซฟอิทออลฟอร์คริสต์มาสเดย์" (ฉบับวิทยุ) – 4:19

**อ้างอิง**
 เซลีน ดิออน-เว็บไซต์อย่างเป็นทางการ- เซลีน ดิออน- ประวัติชาร์ต date=2008-04-13 
หมวดหมู่:ซิงเกิลในปี พ.ศ. 2543
หมวดหมู่:เพลงของเซลีน ดิออน
เจนตีเล เบลลีนี

เจ็นทิเล เบลลินี (ภาษาอังกฤษ: Gentile Bellini) (ค.ศ. 1429 - ค.ศ. 1507) เป็นจิตรกรสมัยฟื้นฟูศิลปวิทยาของประเทศอิตาลีในคริสต์ศตวรรษที่ 15 มีความเชี่ยวชาญทางการเขียนภาพเหมือน
เจ็นทิเล เบลลินีเกิดราว ค.ศ.1429 ที่ เวนิส, ประเทศอิตาลี และเสียชีวิตเมื่อวันที่ 23 กุมภาพันธ์ ค.ศ. 1507 เจ็นทิเลเป็นบุตรของจัคโคโป เบลลินี (Jacopo Bellini) เจ็นทิเลเป็นชื่อที่ตั้งตามเจ็นทิเล ดา ฟาเบรียโน (Gentile da Fabriano) ผู้เป็นครูของจัคโคโป เจ็นทิเล เบลลินีเป็นช่างเขียนประจำราชสำนักของดยุคแห่งเวนิสตั้งแต่ปี ค.ศ. 1474
งานส่วนใหญ่ของเจ็นทิเลที่ยังเหลืออยู่เป็นงานชิ้นใหญ่ในสิ่งก่อสร้างสาธารณะรวมทั้งภาพเขียนสำหรับ Scuola Grande di San Marco เมื่อคริสต์ทศศตวรรษ 1470 ที่เขียนร่วมกับน้องชายจิโอวานนี เบลลินี สถานศึกษาแห่งเซนต์จอห์นอีแวนเจลลิสจ้างเจ็นทิเลให้เชียนภาพเรื่องราว เจ็นทิเลเขียนภาพเขียนสีน้ำมันบนผ้าใบ ภาพที่สวยที่สุดคือภาพ “ขบวนแห่มหากางเขนที่จัตุรัสซานมาร์โค” (Procession of the True Cross in Piazza San Marco) เขียนเมื่อปี ค.ศ. 1496 ปัจจุบันตั้งแสดงอยู่ที่ Gallerie dell'Accademia ที่เวนิส  เจ็นทิเลเขียนภาพชายผู้เห็นปาฏิหาริย์ที่จัตุรัสซึ่งเป็นภาพเขียนที่นำความนิยมมาสู่สถานศึกษาแห่งเซนต์จอห์น

**ดูเพิ่ม**
 ศิลปะเรอเนซองส์

**แหล่งข้อมูลอื่น**
หมวดหมู่:บุคคลที่เกิดในคริสต์ทศวรรษ 1420
บเลลินี
บเลลินี
บเลลินี
หมวดหมู่:บุคคลจากเวนิส
มหาวิทยาลัยนอร์ทแคโรไลนา

มหาวิทยาลัยนอร์ทแคโรไลนา (University of North Carolina) เป็นระบบมหาวิทยาลัยรัฐในรัฐนอร์ทแคโรไลนา สหรัฐอเมริกา ประกอบด้วย 16 มหาวิทยาลัยและ 1 โรงเรียน โดยก่อตั้งครั้งแรกที่แชเปิลฮิลล์ เมื่อ ค.ศ. 1789 โดยระบบมหาวิทยาลัยนอร์ทแคโรไลนาเริ่มเมื่อ ค.ศ. 1972
มหาวิทยาลัยนอร์ทแคโรไลนา สามารถหมายถึง- มหาวิทยาลัยนอร์ทแคโรไลนา แชเปิลฮิลล์ (University of North Carolina Chapel Hill)- มหาวิทยาลัยนอร์ทแคโรไลนา แชร์ลอตต์ (University of North Carolina Charlotte)- มหาวิทยาลัยนอร์ทแคโรไลนา แอชวิลล์ (University of North Carolina Asheville)- มหาวิทยาลัยนอร์ทแคโรไลนา กรีนส์โบโร (University of North Carolina Greensboro)- มหาวิทยาลัยนอร์ทแคโรไลนา เพมโบรก (University of North Carolina Pembroke)- มหาวิทยาลัยนอร์ทแคโรไลนา วิลมิงตัน (University of North Carolina Wilmington)- มหาวิทยาลัยนอร์ทแคโรไลนา สเตต (North Carolina State University)

**อ้างอิง**
  รายละเอียดระบบมหาวิทยาลัยนอร์แคโรไลนา date=2007-05-30 

**แหล่งข้อมูลอื่น**
  เว็บไซต์ระบบมหาวิทยาลัยนอร์แคโรไลนา
นอร์ทแคโรไลนา
มหาวิทยาลัยนอร์ทแคโรไลนา แชเปิลฮิลล์

บรรยากาศภายในมหาวิทยาลัยช่วงฤดูใบไม้ผลิ
มหาวิทยาลัยนอร์ทแคโรไลนา แชเปิลฮิลล์ (University of North Carolina at Chapel Hill) เป็นมหาวิทยาลัยรัฐในระบบมหาวิทยาลัยนอร์ทแคโรไลนา ตั้งอยู่ที่เมืองแชเปิลฮิลล์ ในรัฐนอร์ทแคโรไลนา สหรัฐอเมริกา รู้จักในชื่อย่อว่า มหาวิทยาลัยนอร์ทแคโรไลนา หรือ ยูเอ็นซี (UNC) 
มหาวิทยาลัยก่อตั้งเมื่อ ค.ศ. 1789 โดยเป็นมหาวิทยาลัยแรกในระบบ มหาวิทยาลัยมีชื่อเสียงในด้านแพทยศาสตร์ เภสัชกรรมศาสตร์ และวิศวกรรมวัสดุ
มหาวิทยาลัยมีชื่อเสียงในด้านกีฬาโดยเฉพาะบาสเกตบอลอยู่ในลีกแอตแลนติกโคสต์ ซึ่งมีผลงานชนะการแข่งขันระดับประเทศใน NCAA เป็นจำนวน 5 ครั้ง ในปี 1957, 1982, 1993, 2005 และ 2009 ทีมกีฬามหาวิทยาลัยมีชื่อเล่นว่า ทาร์ฮีลส์ (Tar Heels)

**บุคคลสำคัญจากมหาวิทยาลัย**
 เจมส์ โพล์ก (James Polk) ประธานาธิบดีสหรัฐอเมริกา คนที่ 11- ไมเคิล จอร์แดน (Michael Jordan) นักกีฬาบาสเกตบอล- แอนดี กริฟฟิธ (Andy Griffith) นักแสดง

**อ้างอิง**

**แหล่งข้อมูลอื่น**
  เว็บไซต์มหาวิทยาลัยนอร์ทแคโรไลนา แชเปิลฮิลล์
นอร์ทแคโรไลนา แชเปิลฮิลล์
มหาวิทยาลัยเมมฟิส

มหาวิทยาลัยเมมฟิส (University of Memphis) เป็นมหาวิทยาลัยรัฐในสหรัฐอเมริกาตั้งอยู่ที่เมืองเมมฟิส รัฐเทนเนสซี มหาวิทยาลัยก่อตั้งในชื่อ "โรงเรียนเวสต์เทนเนสซีสเตตนอร์มอล" (West Tennessee State Normal School) ในปี ค.ศ. 1912
มหาวิทยาลัยมีคณาจารย์ประมาณ 900 คน และนักศึกษาประมาณ 20,000 คน
ทีมกีฬามหาวิทยาลัยมีชื่อเล่นว่า ไทเกอรส์ (Tigers) โดยทีมบาสเกตบอลเข้าร่วมแข่งขันในการแข่งขันระดับประเทศใน NCAA ได้รองชนะเลิศ 1 ครั้งในปี ค.ศ. 1973 และได้เข้ารอบไฟนอลโฟร์ 3 ครั้งในปี 1973, 1985, 2008

**อ้างอิง**

**แหล่งข้อมูลอื่น**
  เว็บไซต์มหาวิทยาลัยเมมฟิส
ม
มหาวิทยาลัยแคนซัส

อาคาร Lippincott Hall ตระหง่านอยู่เบื้องหลังรูปปั้นของ Jimmy Green คณบดีคนแรกของคณะนิติศาสตร์ ในอิริยาบถขณะกำลังยืนพูดคุยกับนักศึกษา
The Forum อาคารเรียนสตูดิโอ ซึ่งออกแบบและก่อสร้างเองโดยนักศึกษาของคณะสถาปัตยกรรมศาสตร์
มหาวิทยาลัยแคนซัส (University of Kansas มักย่อว่า เคยู (KU) หรือ แคนซัส) เป็นมหาวิทยาลัยในสหรัฐอเมริกา ตั้งอยู่ที่เมืองลอว์เรนซ์ ในรัฐแคนซัส มหาวิทยาลัยก่อตั้งในปี ค.ศ. 1865 มหาวิทยาลัยมีคณาจารย์และนักวิจัยประมาณ 5,500 คน และนักศึกษาประมาณ 27,000 คน
น้ำพุหน้าไคโอเมกา
นอกจากวิทยาเขตหลักในเมืองลอว์เรนซ์แล้ว มหาวิทยาลัยมีศูนย์การแพทย์ (KU Medical Center) ซึ่งเป็นที่ตั้งของโรงพยาบาล (University of Kansas Hospital) ตั้งอยู่ที่เมืองแคนซัสซิตี   นอกจากนี้มหาวิทยาลัยแคนซัสเป็นมหาวิทยาลัยแห่งแรกในสหรัฐอเมริกาที่ริเริ่มจัดให้มีการเรียนการสอนวิชาสังคมวิทยา (Sociology) เมื่อปี 1890 
ทีมกีฬามหาวิทยาลัยมีชื่อว่า เจย์ฮอกส์ (Jayhawks) โดยมีสัญลักษณ์เป็นนกผสมระหว่างบลูเจย์และเหยี่ยวสแปร์โรว์ (สแปร์โรว์ฮอว์ก) ทีมบาสเกตบอลของมหาวิทยาลัยมีผลงานชนะการแข่งขันระดับประเทศใน NCAA เป็นจำนวน 3 ครั้ง ในปี 1952, 1988, 2008 และรองชนะเลิศ 6 ครั้งในปี 1940, 1953, 1957, 1991, 2003, 2012

**บุคคลสำคัญจากมหาวิทยาลัยแคนซัส**
 ไคลด์ ทอมบอ (Clyde William Tombaugh) ผู้ค้นพบดาวพลูโต- เอลเมอร์ แมคคอลลัม (Elmer McCollum) ผู้ค้นพบวิตามินเอ- เวอร์นอน แอล สมิธ (Vernon L. Smith) ผู้รับรางวัลโนเบลสาขาเศรษฐศาสตร์ในปี 2002- เชอร์วูด โรว์แลนด์ (F. Sherwood Rowland) ผู้รับรางวัลโนเบลสาขาเคมีในปี 1995, ผู้ค้นพบว่าสาร CFC ทำลายชั้นโอโซนของโลก- ฮวน มานูเอล ซานโตส (Juan Manuel Santos Calderon) ประธานาธิบดีโคลอมเบีย, ผู้รับรางวัลโนเบลสาขาสันติภาพในปี 2016- โรนัลด์ อีแวนส์ (Ronald Ellwin Evans) นักบินอวกาศนาซ่า (อพอลโล่ 17)  เป็น1ใน24 นักบินอวกาศที่ลงเหยียบบนดวงจันทร์
*แคธลีน เซเบเลียส (Kathleen Sebelius) รัฐมนตรีว่าการกระทรวงสุขภาพและบริการมนุษย์สหรัฐ (2009 - 2014)
*พอล รัด (Paul Rudd) นักแสดงผู้รับบท Ant-Man เขาถูกจารึกชื่อในฮอลลีวูดวอล์กออฟเฟม เมื่อปี 2015

**อ้างอิง**

**แหล่งข้อมูลอื่น**
  เว็บไซต์มหาวิทยาลัยแคนซัส
คแนซัส
อลิษา ขจรไชยกุล

อลิษา ขจรไชยกุล นักแสดงหญิงชาวไทย ลูกครึ่งไทย-สหรัฐอเมริกา
อลิษา เกิดที่อำเภอศรีราชา จังหวัดชลบุรี จบการศึกษาจากโรงเรียนเซนต์ปอลคอนแวนต์  เข้าสู่วงการจากการประกวดนางงามในระดับท้องถิ่น เคยเป็นตัวแทนประเทศไทยไปประกวดมิสเวิลด์ 1982 ที่ลอนดอน อังกฤษ ไม่ผ่านเข้ารอบ ก่อนจะเข้ามาประกวดนางสาวไทยในปี พ.ศ. 2527 เข้ารอบ 15 คนสุดท้าย และเริ่มมีผลงานแสดงละครโทรทัศน์เรื่องแรกคือ เบญจรงค์ห้าสี ทาง ช่อง 3 และแสดงภาพยนตร์
อลิษา เคยมีผลงานร้องเพลงชุดหนึ่ง ชื่อชุด "คืนรักฝากลม" ระยะหลัง ประมาณ พ.ศ. 2544 ออกจากวงการไป เพราะมีปัญหาสุขภาพ  ในปี พ.ศ. 2546 ได้แสดงภาพยนตร์เรื่อง องคุลีมาล รับบท มันตานี  มารดาขององคุลีมาล ได้รับรางวัลนักแสดงประกอบหญิงยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 13 ประจำปี พ.ศ. 2546
ปัจจุบันเปิดร้านอาหารชื่อ แหม่ม ลิษา ที่อาคาร C1 เมืองทองธานี

**ชีวิตส่วนตัว**
เธอเริ่มล้มป่วยเนื่องจากการกินยาลดความอ้วน โดยเจ้าตัวเล่าว่า ช่วงที่เจอวิกฤติหนักจนต้องหายไปจากวงการตอนนั้นเพราะป่วย เนื่องจากผู้จัดไม่ชอบคนอ้วน ดังนั้นช่วงตั้งแต่เข้าวงการมาตนอยู่กับยาลดความอ้วนมาตลอด ซึ่งดาราหลายคนกินกันเยอะ 
เมื่อมาถึงจุดหนึ่งแล้วร่างกายไม่ตอบสนองทำให้น็อก โดยตนเคยกินมากสุดปีหนึ่ง 365 วัน ไม่มีวันหยุดเลย ซึ่งมันมาส่งผลกับตนตอนอายุ 35 พอจะขึ้นเลขสี่ทุกอย่างมันตีกลับมาหมดเหมือนเป็นโยโย่เอฟเฟกต์ ตนกลายเป็นคนที่ดื้อยา บวกกับเจอโรครูมาตอยด์ ต้องกินยาวันละ 16 เม็ด แล้วเป็นยาพาราแบบพิเศษ ออกฤทธิ์แรงมาก ยาจะกัดกระเพาะต้องกินข้าวจานใหญ่ ๆ พูน ๆ มันก็เป็นอีกเหตุผลที่ทำให้อ้วนด้วย สุดท้ายมาเจอโรคความดันสูงเข้าไปอีก ตอนนั้นตนเฟลมากจนกลายเป็นคนจิตตก 
จากนั้นตนก็เป็นโรคซึมเศร้า ซึ่งตนเป็นอย่างนั้นหลายปีโดยไม่ยอมไปหา ประจวบกับเจอวิกฤตการณ์การเงินในเอเชีย พ.ศ. 2540 ตนจึงต้องแบกรับภาระหนี้สินจำนวนมหาศาล ทำให้ตนเครียดจัดถึงขั้นคิดสั้นฆ่าตัวตายเลยทีเดียว
สำหรับตอนนี้ แหม่ม อลิษา ก็ผันตัวเองเป็นแม่ค้าขายอาหารตามสั่ง ที่ อาคาร C1 เมืองทองธานี ซึ่งเจ้าตัวกล่าวว่า รู้สึกสนุกและมีความสุข เพราะตนชอบทำกับข้าวอยู่แล้ว ตอนแรกก็ยังขายแค่ข้าวไข่เจียว แล้วก็ค่อยเป็นอาหารตามสั่ง ซึ่งตนก็ต้องตื่นตี 4 ทุกวันมาเตรียมของทุกอย่างเอง ส่วนหนี้สินก็ชำระไปได้บางส่วนแล้ว

**ผลงาน**

**ละครโทรทัศน์**

**ภาพยนตร์**
 รักมหาสนุก (2525)
*มีนากะอาทิตย์ (2535)
*ลับแลคนมหัศจรรย์ (2540)- กระหัง 2 (2546)
*เฟรนด์ชิพ เธอกับฉัน (2551)

**ผลงานเพลง**
ชุด คืนรักฝากลม (ปี พ.ศ. 2530)
# คืนรักฝากลม 
# ใกล้เธอ 
# ใจรำพัน 
# รอยยิ้ม 
# คู่แข่ง 
# สัญญาเสียง 
# ยิ่งมากยิ่งดี 
# เงิน เงิน เงิน 
# ชีวิต 
# ความรัก-ความหลัง
อลิษา ขจรไชยกุล (แหม่ม)  ชุด คืนรักฝากลม โปรดิวเซอร์ : ว. วัชญาน์ คำร้อง - ทำนอง : ว.วัชญาน์ , นิศารัตน์ ศรีสุรินทร์ ห้องบันทึกเสียง  : แจม มิกซ์ดาวน์  : อุกฤษฏ์ พลางกูร , สนอง โสตถิลักษณ์ เรียบเรียงเสียงประสาน : ปราจีน ทรงเผ่า ,วิรัช อยู่ถาวร ,ศาสสัณฑ์ บุญญาสัย ปกแผ่นเสียงโดย : “นิตยสารแพรวสุดสัปดาห์

**อ้างอิง**

**แหล่งข้อมูลอื่น**
  ประวัติจาก หนังดี.คอม- name=Alisa Kajornchaiyakul
หมวดหมู่:นักแสดงหญิงชาวไทย
หมวดหมู่:บุคคลจากอำเภอศรีราชา
หมวดหมู่:บุคคลจากโรงเรียนเซนต์ปอลคอนแวนต์
หมวดหมู่:นางงามไทย
หมวดหมู่:ชาวไทยเชื้อสายอเมริกัน
พระเจ้าเฮนรีที่ 7 แห่งอังกฤษ

พระเจ้าเฮนรีที่ 7 แห่งอังกฤษ (Henry VII of England) (28 มกราคม ค.ศ. 1457 – 21 เมษายน ค.ศ. 1509) เป็น พระมหากษัตริย์แห่งอังกฤษ และ ลอร์ดแห่งไอร์แลนด์ จากการยึดมงกุฎเมื่อวันที่ 22 สิงหาคม ปี ค.ศ. 1485 พระองค์เป็นกษัตริย์องค์แรกของ ราชวงศ์ทิวเดอร์

**เบื้องต้น**
พระเจ้าเฮนรีที่ 7 เสด็จพระราชสมภพเมื่อวันที่ 28 มกราคม ค.ศ. 1457 ที่ปราสาทเพมโบรกในเวลส์ มีพระนามก่อนครองราชย์ว่าเฮนรี ทิวดอร์ เป็นพระราชโอรสองค์เดียวของเอดมันด์ ทิวดอร์ เอิร์ลที่ 1 แห่งริชมอนด์และมาร์กาเรต โบฟอร์ต เคาน์เตสแห่งริชมอนด์และดาร์บี เอิร์ลเอ็ดมันด์แห่งริชมอนด์เสียชีวิตสองเดือนก่อนที่พระเจ้าเฮนรีจะประสูติ พระเจ้าเฮนรีจึงทรงใช้เวลาส่วนใหญ่กับแจสเปอร์ ทิวดอร์ ดยุกแห่งเบดฟอร์ดที่ 1 พระปิตุลา เมื่อพระเจ้าเอ็ดเวิร์ดที่ 4 แห่งราชวงศ์ยอร์กขึ้นครองราชสมบัติในปี ค.ศ. 1471 เฮนรีจึงต้องหนีไปบริตตานีและใช้เวลาอยู่ที่นั่นราว 14 ปี ภายในปี ค.ศ. 1483 พระมารดาผู้ที่แม้ว่าจะสนับสนุนทอมัส สแตนลีย์ เอิร์ลที่ 1 แห่งดาร์บีแห่งราชวงศ์ยอร์กหันมาสนับสนุนเฮนรีในการขึ้นครองราชบัลลังก์แทนพระเจ้าริชาร์ดที่ 3 ผู้ที่ไม่เป็นที่นิยม เฮนรีจึงกู้เงินจากฟรานซิสที่ 2 ดยุกแห่งบริตตานี และพยายามยกทัพขึ้นฝั่งอังกฤษแต่ล้มเหลวซึ่งเป็นผลให้เฮนรี สตาฟฟอร์ดที่ 2 ดยุกแห่งบักกิงแฮมถูกสำเร็จโทษ พระเจ้าริชาร์ดที่ 3 พยายามขอตัวเฮนรีจากทางการบริตตานีแต่เฮนรีหนีจากบริตานีไปฝรั่งเศส ราชสำนักฝรั่งเศสสนับสนุนเฮนรีโดยให้กองทัพและสิ่งที่จำเป็นต่อการรุกรานอังกฤษกับเฮนรี ภายในปี ค.ศ. 1485 เฮนรีก็พร้อมที่จะรุกรานอังกฤษ ในที่สุดสามารถนำทัพมารบชนะพระเจ้าริชาร์ดที่ 3 และสถาปนาตนขึ้นเป็นกษัตริย์ 
พระเจ้าเฮนรีที่ 7 แห่งอังกฤษ อภิเษกสมรสกับพระนางเอลิซาเบธแห่งยอร์ก และทรงครองราชย์ระหว่างวันที่ 22 สิงหาคม ค.ศ. 1485 จนเสด็จสวรรคตเมื่อวันที่ 21 เมษายน ค.ศ. 1509 ที่พระราชวังริชมอนด์ในราชอาณาจักรอังกฤษ พระบรมศพอยู่ที่มหาวิหารยอร์กในกรุงลอนดอน

**อ้างอิง**

**ดูเพิ่ม**
 สงครามดอกกุหลาบ- ราชวงศ์แลงแคสเตอร์- ราชวงศ์ยอร์ก- ราชวงศ์ทิวดอร์
หมวดหมู่:บุคคลที่เกิดในปี พ.ศ. 2000
หมวดหมู่:พระมหากษัตริย์อังกฤษ
หมวดหมู่:ราชวงศ์ทิวเดอร์
หมวดหมู่:บุคคลจากเทศมณฑลเพมโบรกเชอร์
หมวดหมู่:บุคคลในสงครามดอกกุหลาบ
หมวดหมู่:ชาวอังกฤษเชื้อสายฝรั่งเศส
หมวดหมู่:เสียชีวิตจากวัณโรค
สุธา ชันแสง

สุธา ชันแสง (เกิด 13 มิถุนายน พ.ศ. 2503) อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ ในรัฐบาลสมัคร สุนทรเวช อดีตกรรมการบริหารพรรคพลังประชาชน และอดีตสมาชิกสภาผู้แทนราษฎรกรุงเทพมหานคร

**ประวัติ**
สุธา ชันแสง เกิดเมื่อวันที่ 13 มิถุนายน พ.ศ. 2503 ที่เขตหนองแขม โดยเป็นบุตรชายของกำนันในท้องที่ จบการศึกษาระดับมัธยมต้นจากโรงเรียนจันทร์ประดิษฐารามวิทยาคม มัธยมปลายจากโรงเรียนอัสสัมชัญธนบุรี ระดับอุดมศึกษา ประกาศนียบัตรชั้นสูงด้านลอจิสส์ติก และการขนส่ง สหราชอาณาจักร (สาขาในประเทศไทย) คณะรัฐศาสตร์ มหาวิทยาลัยรามคำแหง และวิทยาลัยรีพับลิกัน ประเทศฟิลิปปินส์ ในปี พ.ศ. 2527

**งานการเมือง**
เริ่มต้นเส้นทางทางการเมืองด้วยการเป็นสมาชิกสภากรุงเทพมหานคร (ส.ก.) บางแค 2 สมัย สมาชิกสภาผู้แทนราษฎร (ส.ส.) เขตภาษีเจริญ เขตหนองแขม ในสังกัดพรรคพลังธรรม 3 สมัย ในระหว่างปี พ.ศ. 2535 - 2539 จากนั้นได้ย้ายไปเป็นสมาชิกพรรคไทยรักไทย และได้เป็น ส.ส. สังกัดพรรคไทยรักไทย 2 สมัย ในเขตหนองแขม 2 สมัย และพรรคพลังประชาชน เขตบางแค ภาษีเจริญ และหนองแขม 1 สมัย
หลังการเลือกตั้งในปลายปี พ.ศ. 2550 นายสุธาได้รับการแต่งตั้งให้ดำรงตำแหน่งรัฐมนตรีว่าการกระทรวงการพัฒนาสังคมและความมั่นคงของมนุษย์ ต่อมาไม่นาน นายสุธาได้ถูกตั้งข้อสงสัยในเรื่องวุฒิการศึกษาว่าอาจจะไม่จบปริญญาตรีจริงตามประวัติที่ให้ไว้ เนื่องจากตรวจพบว่า นายสุธาทำหนังสือเดินทางไปต่างประเทศครั้งแรกในปี พ.ศ. 2537 ซึ่งขัดกับประวัติที่ว่าจบการศึกษาจากรีพับลิกัน คอลเลจ ประเทศฟิลิปปินส์ตั้งแต่ปี พ.ศ. 2527 อีกทั้งสถาบันการศึกษาแห่งนี้ ก็ถูกเปิดเผยด้วยว่า เป็นสถาบันที่ไม่ได้มาตรฐาน และสำนักงานคณะกรรมการข้าราชการพลเรือน (ก.พ.) ก็ไม่ได้ให้การรับรอง อีกทั้งการศึกษาจากมหาวิทยาลัยรามคำแหงก็ยังมีข้อต้องสงสัยอยู่อีกด้วย
ในต้นเดือนพฤษภาคม พ.ศ. 2551 นายสุธายังถูกตรวจพบอีกว่า มีการซุกบัญชีทรัพย์สินให้กับบุตรนอกสมรสโดยไม่ได้แจ้งแก่สำนักงานคณะกรรมการป้องกันและปราบปรามการทุจริตแห่งชาติ (ปปช.) วันที่ 8 พฤษภาคม นายสุธาได้ยื่นหนังสือลาออกจากตำแหน่งโดยอ้างเหตุผลเรื่องสุขภาพ และต่อมาในเดือนกันยายน นายสุธา ได้ลาออกจากการเป็น ส.ส. เขากล่าวว่าตนไม่ได้แจ้งการลาออกครั้งนี้ให้ผู้ใหญ่ในพรรครับทราบ เพราะเกรงว่าจะถูกทักท้วง โดยก่อนหน้านี้ตั้งใจไว้ว่า ภายใน 3-4 เดือน หากยังไม่หายอาการป่วยจะลาออกจาก ส.ส.และไม่กลับมาเล่นการเมืองอีก
ต่อมาในวันที่ 2 ธันวาคม พ.ศ. 2551 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชนซึ่งถูกยุบในคดียุบพรรคการเมือง พ.ศ. 2551

**เครื่องราชอิสริยาภรณ์**


**อ้างอิง**

**แหล่งข้อมูลอื่น**
  แวะเยี่ยม Republican College ของคุณสุธา ชันแสง 
หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:รัฐมนตรีว่าการกระทรวงการพัฒนาสังคมและความมั่นคงของมนุษย์ไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคพลังธรรม
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคไทยสร้างไทย
หมวดหมู่:บุคคลจากโรงเรียนอัสสัมชัญธนบุรี
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:สำนักงานตำรวจแห่งชาติ

หมวดหมู่:ตำรวจไทย
ตำรวจแห่งชาติ
หมวดหมู่:หน่วยงานบังคับใช้กฎหมายแห่งชาติของประเทศไทย
หมวดหมู่:กองกำลังตำรวจแห่งชาติ
ตำบลรางพิกุล

รางพิกุล เป็นตำบลในอำเภอกำแพงแสน จังหวัดนครปฐม เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของป้ายหยุดรถไฟทุ่งบัว

**ที่ตั้งและอาณาเขต**
ตำบลรางพิกุล มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลทุ่งบัว- ทิศตะวันออก ติดต่อกับตำบลกำแพงแสน และตำบลทุ่งกระพังโหม- ทิศใต้ ติดต่อกับตำบลทุ่งขวาง และตำบลห้วยหมอนทอง- ทิศตะวันตก ติดต่อกับตำบลทุ่งลูกนก

**ประวัติ**
รางพิกุล เดิมเป็นพื้นที่หมู่ 17 ของตำบลทุ่งขวาง ปี พ.ศ. 2511 ทางจังหวัดนครปฐมได้ประกาศแยก 9 หมู่บ้านของตำบลทุ่งขวาง ออกไปตั้งตำบลทุ่งบัว โดยกำหนดให้บ้านรางพิกุลเป็นหมู่ 3 ของตำบลทุ่งบัว โดยชื่อ รางพิกุลมาจากต้นพิกุลต้นใหญ่ที่ขึ้นอยู่กลางรางน้ำริมคลองท่าสาร–บางปลา ไหลผ่านหมู่ที่ 1
ปี พ.ศ. 2534 นายสุกิจ จุลละนันทน์ ผู้ว่าราชการจังหวัดนครปฐมได้ประกาศแยกพื้นที่ทางทิศใต้ของตำบลทุ่งบัวรวม 8 หมู่บ้าน คือ หมู่ 2 บ้านทุ่งพัฒนา, หมู่ 3 บ้านรางพิกุล, หมู่ 4,11 บ้านห้วยด้วน, หมู่ 6 บ้านกำแพงแสน, หมู่ 7 บ้านดอนกำเพา, หมู่ 9 บ้านรางหมัน และหมู่ 15 บ้านไผ่โน้ม ออกมาตั้งเป็นตำบลรางพิกุล

**การปกครองส่วนภูมิภาค**

**การปกครองส่วนภูมิภาค**
ตำบลรางพิกุลแบ่งพื้นที่การปกครองออกเป็น 9 หมู่บ้าน ได้แก่colwidth=20em- หมู่ที่ 1 บ้านรางพิกุล- หมู่ที่ 2 บ้านห้วยด้วน- หมู่ที่ 3 บ้านกำแพงแสน- หมู่ที่ 4 บ้านกำแพงแสน- หมู่ที่ 5 บ้านรางหมัน- หมู่ที่ 6 บ้านไผ่โน้ม- หมู่ที่ 7 บ้านทุ่งพัฒนา- หมู่ที่ 8 บ้านห้วยด้วน- หมู่ที่ 9 บ้านทุ่งกระถิน

**การปกครองส่วนท้องถิ่น**
ตำบลรางพิกุลเดิมมีฐานะเป็นสภาตำบลห้วยหมอนทองหลังจากจัดตั้งตำบลขึ้น ต่อมาปี พ.ศ. 2538 สภาตำบลรางพิกุลมี 9 หมู่บ้าน พื้นที่ 17.77 ตารางกิโลเมตร ประชากร 5,294 คน และ 1,097 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลรางพิกุลอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลรางพิกุล

**อ้างอิง**
รางพิกุล
รางพิกุล
หมวดหมู่:อำเภอกำแพงแสน
ก็อดเบลสอเมริกา

ก็อดเบลสอเมริกา เป็นอัลบั้มเพลงการกุศลอันเนื่องด้วยเหตุการณ์ วินาศกรรม 11 กันยายน พ.ศ. 2544 เซลีน ดิออนได้แสดงเพลงนี้ในรายการพิเศษ "อเมริกา: อะทริบิวต์ทูฮีโร่ส์" และนอกจากนี้เมื่อวันที่ 16 ตุลาคม พ.ศ. 2544 ก็ได้วางจำหน่ายอัลบั้มเพื่อการกุศล ภายใต้ชื่ออัลบั้มว่า "ก็อดเบลสอเมริกา" ซึ่งภายในอัลบั้มก็ได้บรรจุเพลงนี้ไว้ด้วย ตัวอัลบั้มได้ขึ้นอันดับ 1 ชาร์ตบิลบอร์ด 200 และได้กลายเป็นอัลบั้มการกุศลที่สามารถขึ้นอันดับ 1 ได้เป็นอัลบั้มต่อไป หลังจากที่ USA for Africa's We Are the World ได้ทำไว้เมื่อปี พ.ศ. 2528 และเพลง "ก็อดเบลสอเมริกา" ในแบบฉบับของเซลีน ดิออนก็ได้รับการตอบรับอย่างล้นหลามในการเปิดออกอากาสทางสถานีวิทยุต่างๆ ในสหรัฐอเมริกา จนสามารถขึ้นสู่อันดับที่ 14 ในชาร์ต Hot Adult Contemporary Tracks ของบิลบอร์ดได้
มิวสิกวิดีโอ เพลงนี้ได้จัดทำและออกอากาศในเดือนกันยายน พ.ศ. 2544
นอกจากนี้ เซลีนยังได้ร้องเพลงนี้ ในการแข่งขันซูเปอร์โบวล์ในปีพ.ศ. 2545 และเธอยังนำไปร้องในการแสดง อะนิวเดย์... ในวันที่ 4 กรกฎาคม พ.ศ. 2547 ซึ่งเป็นวันประกาศเอกราชของประเทศสหรัฐอเมริกาอีกด้วย
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2544
ด็องเซิงโนทร์มงด์

"ด็องเซิงโนทร์มงด์" (Dans un autre monde, "ในโลกอีกใบ") เป็นเพลงจากอัลบั้มซีลซูว์ฟีแซแดเม (1998) อัลบั้มที่ 16 ของเซลีน ดิออน นักร้องชาวแคนาดา ประพันธ์โดยฌ็อง-ฌัก กอลด์มาน และผลิตโดยกอลด์มานกับเอริก บ็องซี เธอร้องเพลงสดในเดือนสิงหาคม ค.ศ. 1999 เพื่อสนับสนุนอัลบั้ม โอเกอร์ดูว์สตาด

**ภูมิหลังและการเผยแพร่**
หลังจากอัลบั้มเดอกลายเป็นอัลบั้มภาษาฝรั่งเศสที่ขายดีอันดับ 6 ตลอดกาล ดิออนกับฌ็อง-ฌัก กอลด์มานจึงร่วมกันบันทึกอีกอัลบั้มหนึ่งด้วยกัน ซีลซูว์ฟีแซแดเมได้รับการบันทึกในช่วงกันยายน ค.ศ. 1997 ถึงกรกฎาคม ค.ศ. 1998 และผลิตโดยกอลด์มานกับเอริก บ็องซี ซึ่งรวม "ด็องเซิงโนทร์มงด์" ที่ประพันธ์โดยกอลด์มาน ในช่วงปลายสิงหาคม ค.ศ. 1999 มีการเผยแพร่มิวสิกวิดีโอแสดงสด  "ด็องเซิงโนทร์มงด์" ของดิออน เพื่อสนับสนุนอัลบั้ม โอเกอร์ดูว์สตาด และโฮมวิดีโอที่มีชื่อเดียวกัน ดิออนมักร้องเพลง "ด็องเซิงโนทร์มงด์" ในคอนเสิร์ต จากนั้นใน ค.ศ. 2005 เพลงนี้ได้รับการบรรจุลงใน องเนอช็องฌ์ปา อัลบั้มรวมเพลงยอดนิยมของเธอ

**มิวสิกวิดีโอ**
วิดีโอการแสดงเพลงนี้จัดแสดงในสตาดเดอฟร็องส์ที่ปารีส ระหว่างการแสดง 2 รอบของคอนเสิร์ตทัวร์เล็ตส์ทอล์กอะเบาต์เลิฟระหว่างวันที่ 19 มิถุนายน - 20 มิถุนายน ค.ศ. 1999 และวางจำหน่ายเมื่อท้ายเดือนสิงหาคม ค.ศ. 1999 เพื่อสนับสนุนยอดขายอัลบั้ม โอเกอร์ดูว์สตาด และดีวีดีคอนเสิร์ตที่มีชื่อเดียวกัน

**ชาร์ต**

**อ้างอิง**
หมวดหมู่:ซิงเกิลในปี พ.ศ. 2542
หมวดหมู่:เพลงของเซลีน ดิออน